CELEX: C2004/118/46
Language: fi
Date: 2004-04-30 00:00:00
Title: Yhteisöjen tuomioistuimen määräys (kolmas jaosto) 27 päivänä huhtikuuta 2004 asiassa C-358/02 (Tribunal du travail de Bruxellesin esittämä ennakkoratkaisupyyntö), Yamina Haddad vastaan Belgian valtio (Yhteisöjen tuomioistuimen työjärjestyksen 104 artiklan 3 kohta — ETY:n ja Marokon välinen yhteistyösopimus — 41 artiklan 1 kohta — Henkilöllinen soveltamisala — Syrjintäkiellon periaate sosiaaliturvan alalla — Vammaisavustus)

30.4.2004   
            
            
               FI
            
            
               Euroopan unionin virallinen lehti
            
            
               C 118/26
            
         
      YHTEISÖJEN TUOMIOISTUIMEN MÄÄRÄYS
   
   (kolmas jaosto)
   27 päivänä huhtikuuta 2004
   asiassa C-358/02 (Tribunal du travail de Bruxellesin esittämä ennakkoratkaisupyyntö), Yamina Haddad vastaan Belgian valtio (1)
   
   (Yhteisöjen tuomioistuimen työjärjestyksen 104 artiklan 3 kohta - ETY:n ja Marokon välinen yhteistyösopimus - 41 artiklan 1 kohta - Henkilöllinen soveltamisala - Syrjintäkiellon periaate sosiaaliturvan alalla - Vammaisavustus)
   (2004/C 118/46)
   Oikeudenkäyntikieli: ranska
   Asiassa C-358/02, jonka Tribunal du travail de Bruxelles on saattanut EY:n perustamissopimuksen EY 234 artiklan nojalla yhteisöjen tuomioistuimen käsiteltäväksi saadakseen tässä kansallisessa tuomioistuimessa vireillä olevassa asiassa Yamina Haddad vastaan Belgian valtio ennakkoratkaisun Euroopan talousyhteisön ja Marokon kuningaskunnan välisen yhteistyösopimuksen, joka on allekirjoitettu Rabatissa 27.4.1976 ja hyväksytty yhteisön puolesta 26.9.1978 annetulla neuvoston asetuksella (ETY) N:o 2211/78 (EYVL L 264, s. 1), 41 artiklan 1 kohdan tulkinnasta, yhteisöjen tuomioistuin (kolmas jaosto), toimien kokoonpanossa: jaoston puheenjohtaja A. Rosas sekä tuomarit R. Schintgen (esittelevä tuomari) ja K. Schiemann, julkisasiamies: F. G. Jacobs, kirjaaja: R. Grass, on 27.4.2004 antanut määräyksen, jonka määräysosa on seuraava:
   Euroopan talousyhteisön ja Marokon kuningaskunnan välisen yhteistyösopimuksen, joka on allekirjoitettu Rabatissa 27.4.1976 ja hyväksytty yhteisön puolesta 26.9.1978 annetulla neuvoston asetuksella (ETY) N:o 2211/78, 41 artiklan 1 kohtaa on tulkittava siten, ettei sitä sovelleta sellaiseen Marokon kansalaiseen, joka on työtön opiskelija ja työttömän Marokon kansalaisen aviopuoliso ja joka asuu aviopuolisonsa kanssa jäsenvaltiossa, joka kieltäytyy myöntämästä asianomaiselle henkilölle vammaisavustusta, kun aviopuolisot on vakuutettu vapaaehtoisen vakuutuksen perusteella kyseisen valtion sairausvakuutusjärjestelmässä ja kun ei ole osoitettu, että asianomainen asuu sellaisen marokkolaisen työntekijän kanssa, jonka kanssa hänellä olisi läheinen sukulaisuussuhde.
   
      (1)  EYVL C 305, 7.12.2002.